Kreipiuosi į Jus, siūlydamas savo kandidatūrą jaunimo tarybos nario postui užimti.

Esu Matas, man 17 metų, gyvenu Leipalingio miestelyje. Atstovauju asociaciją „Leipalingio miestelio jaunimas“. Esu aktyvus, linksmas, iššūkius mėgstantis žmogus, gebu spręsti problemas įvairiomis sąlygomis, mėgstu imtis iniciatyvos. Kiek galima daugiau dalyvauju bendruomenės rengiamose veiklose, kartu su savo bendraminčiais/draugais. Noriu tapti jaunimo tarybos nariu, nes man rūpi jaunimo keliamos problemos, tokios kaip: savęs realizavimas, kokios šiuolaikinio jaunimo galimybės tobulėti įvairiose srityse, kaip vystyti(palaikyti) santykius su vyresniąja karta ir įvairybė kitų kylančių klausimų/problemų, kurioms reikalingi sprendimo būdai ir atsakymai. O atsakymų kartu su interesuotais žmonėmis ieškoti ir problemas spręsti būtų lengviau.

Ateityje planuoju dirbti su jaunimu, tad kartu su Jumis ir kitais tarybos nariais įgyta patirtis neabejotinai padėtų geriau suprasti tai, ko jaunimui reikia ir kaip jiems padėti pasiekti užsibrėžtą tikslą.

Neabejoju, kad mano noras, užsidegimas padėti jaunimui ir asmeninės savybės, tokios kaip: kruopštumas, atkaklumas, užsibrėžto tikslo siekimas bei noras bendradarbiauti gali būti sėkmingai išnaudotos Druskininkų savivaldybės jaunimo reikalų taryboje.

Su pagarba, Matas